Διοργανώσεις Ε.Π.Σ. Φωκίδας 2013–14

Το πρωτάθλημα της Α΄ Κατηγορίας Ε.Π.Σ. Φωκίδας της περιόδου 2013-14 διεξήχθη σε έναν όμιλο με τη συμμετοχή 12 ομάδων και το κατάκτησε ο Αστέρας Ιτέας, ο οποίος πέτυχε το νταμπλ τοπικών τίτλων, αφού πήρε και το Κύπελλο Φωκίδας. Τη θέση του Ανδρούτσου Γραβιάς που παραιτήθηκε από τη διοργάνωση του πρωταθλήματος, κατέλαβε η τέταρτη ομάδα από την τελική κατάταξη της περσινής Β΄κατηγορίας (Ακαδημία '94 Άμφισσας), αφού ο τριταθλητής Ολυμπιακός Κίρρας δεν δέχθηκε. Η κλήρωση των πρωταθλημάτων της Α΄ και Β΄ τοπικής κατηγορίας, καθώς και της πρώτης φάσης του κυπέλλου Φωκίδας πραγματοποιήθηκε τη Δευτέρα 16 Σεπτεμβρίου 2013. Η ποιότητα των ποδοσφαιρικών διοργανώσεων στη Φωκίδα είναι αντίστοιχη με τη δυσμενή οικονομική κατάσταση που αντιμετωπίζουν οι περισσότεροι σύλλογοι, καθώς στη διοργάνωση του ερασιτεχνικού κυπέλλου συμμετοχή δήλωσαν μόνο οι ομάδες της Α΄κατηγορίας και ο Δωρικός Μαλαμάτων της Β΄ κατηγορίας, ενώ στο πρωτάθλημα της Β΄ κατηγορίας πήραν μέρος μόλις πέντε σύλλογοι, αφού τα υπόλοιπα σωματεία παραιτήθηκαν λόγω αδυναμίας να ανταποκριθούν στις υποχρεώσεις τους. Με βάση την παρούσα κατάσταση ο πρωταθλητής της Α΄ κατηγορίας καλείται υπό δυσμενείς συνθήκες να καταφέρει να εξασφαλίσει την άνοδό του στη Γ΄ Εθνική μέσω του Ειδικού πρωταθλήματος της Ε.Π.Ο., αφού σε αυτό θα αντιμετωπίσει κατά κανόνα υπέρτερες αντιπάλους γειτονικών Ενώσεων, οι οποίες προέρχονται από πρωταθλήματα με σαφώς ισχυρότερο ανταγωνισμό και υψηλότερο επίπεδο αγωνιστικής απόδοσης.

 Η διοργάνωση ξεκίνησε το Σαββατοκύριακο 26 - 27 Οκτωβρίου 2013 και ολοκληρώθηκε την Κυριακή 13 Απριλίου 2014. Μια αγωνιστική πριν το τέλος, ο Αστέρας Ιτέας νικώντας στην έδρα του με σκορ 9-1 (με πέντε γκολ του αρχηγού του πρώτου σκόρερ του πρωταθλήματος Γιάννη Δελή) την Οιάνθη Γαλαξειδίου, πήρε μαθηματικά τον τίτλο, αφού αποσπάσθηκε κατά 6 βαθμών του δεύτερου στη βαθμολογία Κρισσαίου Χρισσού, που ηττήθηκε με 1-0 στη Δωρίδα από την Ένωση Γλυφάδας. Αυτή είναι η 11η φορά στα χρονικά (επί 29 διοργανώσεων) που η ομάδα της Ιτέας αναδεικνύεται τοπική πρωταθλήτρια. Η τελική βαθμολογία διαμορφώθηκε ως εξής: Ο πρώτος της κατάταξης λαμβάνει μέρος στο Ειδικό πρωτάθλημα της Ε.Π.Ο. για να διεκδικήσει την άνοδο στη διευρυμένη Γ΄ Εθνική της περιόδου 2014-15. Οι δυο τελευταίοι της βαθμολογίας υποβιβάζονται στη Β΄ Κατηγορία. Ο Αετός Λιδωρικίου αποχώρησε από το πρωτάθλημα. Ο Γιάννης Δελής του Αστέρα Ιτέας αναδείχθηκε για ακόμη μια φορά κορυφαίος σκόρερ του πρωταθλήματος επιτυγχάνοντας 21 τέρματα σε 15 αγώνες που έλαβε μέρος, έναντι 20 γκολ του Γ. Φλέγγα της Ένωσης Γλυφάδας. Το πρόγραμμα και τα αποτελέσματα των αγώνων του πρωταθλητή της ΕΠΣ Φωκίδας στο Ειδικό Πρωτάθλημα 2014 έχουν ως εξής: 1η αγωνιστική (Κυριακή 11-5-2014): Όμηρος Νεοχωρίου - Αστέρας Ιτέας 0-0, 2η αγωνιστική (Τετάρτη 14-5-2014): Αστέρας Ιτέας - Αχέρων Καναλακίου 0-1, 3η Αγωνιστική (Τετάρτη 21-5-2014) Αστέρας Ιτέας - Αναγέννηση Άρτας 2-0, 4η αγωνιστική (Τετάρτη 28-5-2014) Αστέρας Ιτέας - Όμηρος Νεοχωρίου 2-0, 5η Αγωνιστική (Κυριακή 1-6-2014) Αχέρων Καναλακίου - Αστέρας Ιτέας 1-0 και 6η αγωνιστική (Τετάρτη 4-6-2014) Αναγέννηση Άρτας - Αστέρας Ιτέας 4-0. Το πρωτάθλημα της Β΄ τοπικής κατηγορίας ξεκίνησε στις 10 Νοεμβρίου 2013, με τη συμμετοχή μόλις πέντε (5) ομάδων. Κάθε αγωνιστική διεξάγονταν μόνο δύο αναμετρήσεις, ενώ μια ομάδα είχε ρεπό. Στη δεύτερη φάση προκρίθηκαν ο Δωρικός Μαλαμάτων, ο Ανδρούτσος Γραβιάς, ο Ολυμπιακός Κίρρας και ο Ηρακλής Μοναστηρακίου, ενώ αποκλείσθηκε ο Α.Ο. Σαλώνων. Η διαδικασία ολοκληρώθηκε στις 16 Μαρτίου 2014, όταν ο Δωρικός Mαλαμάτων και ο Ανδρούτσος Γραβιάς τερμάτισαν μαζί στην πρώτη θέση με 26 βαθμούς και κέρδισαν την άνοδό τους στην Α΄κατηγορία. Αμφισσαϊκός 2006-Οιάνθη Γαλαξιδίου 2-2 (παράταση 2-3) Απόλλων Ευπαλίου-Γλυφάδα 1-1 (παράταση 2-3) Κρισσαίος Χρισσού-Διαγόρας Πολυδρόσου 2-3 Α.Σ. Τολοφώνα/Ερατεινή-Ακαδημία '94 2-0Αετός Λιδορικίου-Ησαΐας Δεσφίνας 0-1 Δωρικός Μαλαμάτων-Αστέρας Ιτέας 0-6"Μπάι" στην επόμενη φάση: Δωριείς. Αστέρας Ιτέας-Ησαΐας Δεσφίνας 5-1ΑΣΤΕ-Διαγόρας Πολυδρόσου 3-3 (2-3 πέναλτι) Γλυφάδα-Δωριείς 2-0"Μπάι" στα ημιτελικά: Οιάνθη Γαλαξειδίου Οιάνθη Γαλαξειδίου-Αστέρας Ιτέας 0-5, 0-6. Διαγόρας Πολυδρόσου-Γλυφάδα Ε.Σ. 0-1, 2-1. Τετάρτη 26-2-2014 (Δημοτικό γήπεδο Άμφισσας): Αστέρας Ιτέας-Διαγόρας Πολυδρόσου 4-1.Σημειώνεται ότι ο Αστέρας Ιτέας δεν δήλωσε συμμετοχή στο Κύπελλο Ελλάδας ερασιτεχνών ποδοσφαίρου. Αθλητικό ιστολόγιο της Φωκίδας Αρχείο ΕΠΣ Φωκίδας, Άμφισσα Εφημερίδα "Εν Δελφοίς"